અમને લાગે છે કે કેરાલાની સરકારે ફેટ ટેક્સ નાખીને કરવેરાના ક્ષેત્રે નવી ક્ષિતિજો ખોલી છે. આજે રેસ્તરાંવાળા દ્વારા સર્વ કરવામાં આવતા ખોરાકમાંની ચરબીને ટેક્સના દાયરામાં લાવવામાં આવી છે કાલ ઉઠીને કમર ઉપરની ચરબીને પણ ટેકસેબલ બનાવી શકાય. જેમ કે એરલાઈન્સમાં ખેંખલી અને વજનદાર લોકો એક જ ભાવે હવાઈ સફર કરે છે. આ બાબતે અમારું સૂચન એ છે કે પુખ્ત વયની વ્યક્તિનું ૬૦ કિલોગ્રામ સુધીનું વજન ટેક્સ ફ્રી રાખીને વધારાના દરેક કિલો દીઠ ટેક્સ લાગુ કરી શકાય. આ સંજોગોમાં અમારે પણ ટેક્સ ચૂકવવો પડે એમ છે અને અમે એ રાજીખુશીથી ભરવા તૈયાર છીએ એ વાચકોની જાણ સારું અમે જાહેર કરીએ છીએ.